Бойко Ламбовски
Бойко Панов Ламбовски е български поет, публицист, есеист, преводач.

Биография 
Роден е в София на 13 март 1960 г. Завършил е Френската гимназия в София и Литературния институт „М. Горки“ в Москва.

Работи в Съюза на българските писатели, в Централния студентски дом на културата, бил е директор на Центъра за книгата към Министерството на културата, завежда отдел „Култура“ във вестник „Сега“.

Пише съвременна поезия. Негови стихове са превеждани на сръбски, немски, английски, френски, руски, чешки, полски, италиански и др. езици.

Пише още публицистика и есеистика, превежда от френски и руски.

Член на журито на Националния младежки конкурс за поезия „Веселин Ханчев“ за 1995 – 1996, 2001, 2003 – 2006 и 2008 г.

Член на журито на националната награда за съвременна българска художествена проза „Хеликон“ от основаването през 2002 до 2006 г., а след това и през 2010 г., от 2013 до 2015 г. и през 2018 и 2019 г.

Член на журито на националната Славейкова награда за лирично стихотворение за 2006 г., 2007 г. и 2011 г.

Член на журито на националния литературен конкурс за поезия „Биньо Иванов“ за 2007 г. и 2009 г.

Член на журито на Националния литературен конкурс „Петя Дубарова“, организиран от Община Бургас в партньорство с Министерството на образованието и науката, Регионалния инспекторат по образованието и къща музей „Петя Дубарова“.

Председател е на българския ПЕН център от 2013 г. до 2019 г.

Библиография 
 Стихосбирки
 „Вестоносец“ (1986)
 „Ален декаданс“ (1991)
 „Едварда“ (1992)
 „Критика на поезията“ (1995)
 „Господ е началник на караула“ (1999)
 „Тежка картечница преди сън“ (2004)
 „Бране на думи“ (2004) – Избрани стихове
 „5 цикъла с пояснения“ (2010)
 „Аутисо“ (2016)

 Есета
 „Глупак в подлеза на света“ (2007) – статии, есета, фейлетони

 Преводи
 Йосиф Бродски, Изотникъде с любов. Стихотворения. София: Анубис, 1994, 160 с.
 Йосиф Бродски, Соломон Волков, Разговори с Йосиф Бродски. София: Факел експрес, 2000, 366 с.

 Проза
 „Разкази“ (2012)
 „Нощната лампа Васка“ (2015) – детски приказки

Награди 
Ламбовски е лауреат е на множество поетични награди, между които:
 „Владимир Башев“ (1986) – за дебютна книга
 „Гео Милев“ (1997) – за принос в съвременното изкуство
 „Дървената роза“ – за книгата му „Ален декаданс“
 Награда на Съюза на българските писатели за публицистика – за книгата му „Глупак в подлеза на света“ – 2008
 Книгата му „Тежка картечница преди сън“ е номинирана от България за Международната награда „Балканика“ (2004)
 Специална награда за поезия на портал „Култура“ за 2020 г.
 Голямата награда за литература на Софийския университет (2021).

Бележки

Външни препратки 
 Бойко Ламбовски – личен сайт (до 2018)
 От и за Бойко Ламбовски в Своден каталог НАБИС – национален каталог на академичните библиотеки в България
 Бойко Ламбовски в Литернет
 Бойко Ламбовски в Литературен клуб
 Бойко Ламбовски на сайта на издателство „Жанет 45“
 
 Текстове на Бойко Ламбовски във вестник „Сега“
 „150 думи за Вазов: Великанът наш“, в. „Култура“, бр. 18, 12 май 2000 г.

Български поети постмодернисти
Български писатели постмодернисти
Български преводачи на рускоезична литература
Български преводачи
Български журналисти
Български публицисти
Държавни служители на България
Носители на награда „Гео Милев“
Родени в София
Носители на награда „Димчо Дебелянов“